
Днес, 23.11.2022 г. от 12:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по туризъм (ПКТ).
На заседанието на комисията присъстваха: Пеньо Мечков – зам.-председател и членове: проф. д-р Севдалина Турманова, Димчо Грудев, Юлиян Георгиев, Юлиян Кулев и Красимир Калудов.
По уважителни причини отсъства Мария Табакова – председател.
От общинска администрация присъстваха: Весна Балтина – зам.-кмет „Стратегическо развитие и екология, дигитализация и адаптация към промените на климата“, Златина Караиванова – директор на дирекция „Бюджет и финанси“, Диана Саватева – зам.-кмет „Култура, туризъм и спорт“, Радовеста Стюърт – директор на ОП „Туризъм“ и Галина Тенева – гл. юрисконсулт към отдел „Експертно-техническо осигуряване на Общинския съвет“.
Присъства още и Мария Куманова – ръководител на проект „Създаване на Многопрофилна болница за активно лечение на детски болести „Света Анастасия“ Бургас“.
Заседанието откри и ръководи зам.-председателят на ПКТ – Пеньо Мечков, като с 6  гл. „за“, 0 гл. „против“ и 0 гл. „въздържали се“ се при следният

ДНЕВЕН РЕД

1. ОбС 08-00-13370 Докладна записка от Георги Дракалиев и Николай Стоянов – общински съветници от ПП ВМРО – Българско национално движение, относно: Наредба за допълнение на Наредбата за опазване на обществения ред на територията на Община Бургас

2. ОбС 08-00-13453 Докладна записка от Димитър Николов – кмет на Община Бургас, относно: Приемане на Програма за управление на отпадъците на Община Бургас за периода 2021 – 2028 г.  

3. ОбС 08-00-13462 Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг от Европейска инвестиционна банка за финансиране и рефинансиране на разходи по проект: „Създаване на Многопрофилна болница за активно лечение на детски болести „Света Анастасия“ Бургас“

4. ОбС 08-00-13402 Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.05.2022 г. до 31.10.2022 г.

-----------------------------------------------------------------------------------

По точка 1

ОбС 08-00-13370 
Докладна записка от Георги Дракалиев и Николай Стоянов – общински съветници от ПП ВМРО – Българско национално движение, относно: Наредба за допълнение на Наредбата за опазване на обществения ред на територията на Община Бургас
Галина Тенева – гл. юрисконсулт обясни, че предложения проект на Наредба преповтаря Закона за движение по пътищата, което е в противоречие със Закона за нормативните актове. Тя допълни, че Закона за нормативните актове дава възможност на общинските съвети да приемат наредби, с които да уреждат обществени отношения на местно ниво, които не са уредени с по-висш нормативен акт. Същата информира заседаващите, че не е от компетенцията на Общински съвет да вземе такова решение, защото тези разпоредби ако бъдат атакувани в съда, ще бъдат обявени за нищожни.
След като се запознаха с докладната записка и в резултат на явно гласуване, с 0 гл. "за", 0 гл. "против" и 6 гл. "въздържали се", членовете на Постоянната комисия по туризъм приеха следното

СТАНОВИЩЕ:

[bookmark: _GoBack]Не подкрепя проекта за решение.
-----------------------------------------------------------------------------------

По точка 2

ОбС 08-00-13453 
Докладна записка от Димитър Николов – кмет на Община Бургас, относно: Приемане на Програма за управление на отпадъците на Община Бургас за периода 2021 – 2028 г.
Весна Балтина – зам.-кмет „Стратегическо развитие и екология, дигитализация и адаптация към промените на климата“ представи докладната записка.
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по туризъм приеха следното

СТАНОВИЩЕ:

Подкрепя проекта за решение.
-----------------------------------------------------------------------------------




По точка 3

ОбС 08-00-13462 
Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг от Европейска инвестиционна банка за финансиране и рефинансиране на разходи по проект: „Създаване на Многопрофилна болница за активно лечение на детски болести „Света Анастасия“ Бургас“
Красимир Тодоров, заяви че подкрепя проекта „Изграждане на Университетска детска болница със спешен център и високотехнологично оборудване“, която ще обедини специалисти в лечението на детски болести на едно място, но изрази съмнения относно поемането на дълг, който ще бъде погасяван и от следващия общински съвет.
Златина Караиванова – директор на дирекция „Бюджет и финанси“ обясни, че е било проведено широко обществено обсъждане, на което са представени финансовите параметри и условията на предлагания общински дълг. Тя допълни, че проектът за изграждане на детска болница през годините е преминал през различни етапи. Същата отбеляза, че осигуряването на средствата ще бъдат както от външно финансиране по оперативните програми на Европейския съюз и национални програми, така е и необходимо да се осигурят собствени средства. Караиванова уточни, че кредитът може да бъде усвоен еднократно или на траншове, или може да се вземе решение и да не се усвоява целия, като условията по него ще могат да бъдат предоговаряни. 
Весна Балтина обясни, че предложеният проект за изграждане на детска болница е приоритетен както в Плана за интегрирано развитие, така и в териториалните стратегии. Тя допълни, че предстои подписване на споразумение между общините партньори в проекта.
Мария Куманова – ръководител на проект „Създаване на Многопрофилна болница за активно лечение на детски болести „Света Анастасия“ Бургас“ представи пред членовете на Комисията предложеният проект за изграждане на детска болница, като обясни ползите от обединяването на специалисти в лечението на детски болести на едно място и ползите от комплексно лечение на децата не само от община Бургас, а и от цяла Източна България.
След приключване на разискванията по докладната записка и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по туризъм приеха следното

СТАНОВИЩЕ:

Подкрепя проекта за решение.
-----------------------------------------------------------------------------------

По точка 4

ОбС 08-00-13402 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.05.2022 г. до 31.10.2022 г.
След като се запознаха с отчета от проф. д-р Севдалина Турманова – председател на Общински съвет – Бургас, членовете на Постоянната комисия по туризъм приеха следното
СТАНОВИЩЕ:
Приема за сведение отчета от проф. д-р Севдалина Турманова – председател на Общински съвет – Бургас.
-----------------------------------------------------------------------------------







ЗАМ.-ПРЕДСЕДАТЕЛ: ……..………..
									    	(Пеньо Мечков)


ПРОТОКОЛИСТ: ……..………..
		(Жени Господинова)

